**GÖRBEHÁZA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**14/2017. (III.31.) önkormányzati rendelete**

**Görbeháza Község településfejlesztési koncepciójával, integrált településfejlesztési stratégiájával és a településrendezési eszközök, valamint településképi arculati kézikönyv és településképi rendelet készítésével, módosításával kapcsolatos partnerségi egyeztetési szabályzatról**

Görbeháza Község Önkormányzati Képviselő-testülete az Alaptörvény 32. cikk (2) bekezdésében meghatározott jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. § és 29/A. §-aiban meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága v*éleményének kikérésével a következőket rendeli el:

**1. §**

A partnerségi egyeztetésben résztvevők (a továbbiakban: Partnerek) köre:

a) a település teljes lakossága,

b) a településen működő érdekképviseleti szervezetek,

c) a településen működő civil szervezetek,

d) a településen bejelentett székhelyű és településen székhellyel, telephellyel rendelkező

gazdálkodó szervezetek, és

e) a településen működő vallási közösségek.

**2. §**

(1) Az egyes eljárásokban az 1. § szerinti partnerek kiválasztását – a Képviselő-testülettől átruházott jogkör alapján - a testület által megbízott települési főépítésszel (a továbbiakban: Főépítész) történő előzetes egyeztetés alapján, az adottságok és a feladat jellegéhez igazítottan, a fejlesztéseket megalapozó dokumentumok módosítása esetén esetenként kell meghatároznia a település polgármesterének. A polgármester által meghatározott Partnerek körét írásban kell rögzíteni.

(2) A település teljes közigazgatási területére készülő

1. településfejlesztési koncepció,
2. integrált településfejlesztési stratégia,
3. településrendezési eszközök,
4. településképi arculati kézikönyv, és
5. településképi rendelet.

(a továbbiakban együttesen: fejlesztéseket megalapozó dokumentumok) készítése esetén az 1. § szerinti partnerek köre nem szűkíthető, az (1) bekezdés szerinti eseti meghatározásnak nincs helye.

**3. §**

A Partnerek tájékoztatásának módja, a véleményezés szakaszai és eszközei**:**

a) társadalmi bevonási szakasz, melynek során előzetes véleményezés történik, és

b) társadalmi véleményezési szakasz, amely az elkészült dokumentum véleményezése.

**4. §**

A Partnerek tájékoztatása

1. előzetes tájékoztató, mely a készítendő egyes fejlesztésekhez kapcsolódó előzetes véleményezést (tervkészítési javaslat tétel) alapozza meg a társadalmi bevonási szakasz keretében, vagy
2. munkaközi tájékoztató mely az elkészült, az egyes fejlesztést megalapozó dokumentumok véleményezését alapozza meg a társadalmi véleményezési szakasz keretében.

**5. §**

Az előzetes és a munkaközi tájékoztatás megindítása és a véleményezés

a) az Önkormányzat hivatalos közterületi hirdető felületein, a Görbeházai Polgármesteri Hivatal hirdetőtábláján elhelyezendő hirdetmény kifüggesztésével,

b) az Önkormányzat hivatalos honlapján tájékoztató anyag megjelentetésével,

c) a Görbeházi Hírmondó helyi lapban történő közzététellel, és

d) lakossági fórum keretében

történik.

**6. §**

1. A Partnerek, valamint akik a tájékoztatás soránjelzik kérésüket, elektronikus úton(e-mailben) is értesítést kapnak a hirdetményekről, a véleményezhető fejlesztést megalapozó dokumentumról.
2. A közterületen elhelyezett hirdetőfelületre, a hirdetőtáblára kifüggesztett hirdetmény, valamint a honlapon történő felhívás tartalmazza a partnerségi véleményadásra rendelkezésre álló időtartamot.
3. Amennyiben közterületen elhelyezett hirdetőfelületen vagy a hirdetőtáblán történő elhelyezést az anyag terjedelme, formátuma nem teszi lehetővé, úgy a hirdetményben megjelölésre kerül, hogy mely időpontokban és hol van lehetőség a dokumentumokba történő betekintésre.

**7. §**

A településrendezési eszközök egyeztetési eljárásának típusai:

a) teljes,

b) egyszerűsített,

c) tárgyalásos, és

d) állami főépítészi.

**8. §**

A tájékoztatás formáit, a véleményezés lehetőségeit az egyes bevonási szakaszok és tervfajták megkülönböztetésével az 1. melléklet tartalmazza.

**9. §**

1. A Partnerektől beérkezett észrevételeket, javaslatokat, véleményeket az ügyirathoz kell iktatni és abban kell megőrizni.
2. A Partnerektől beérkezett észrevételekről, javaslatokról, véleményekről összefoglaló táblázatot kell készíteni a Főépítésznek. Ezt a táblázatot az ügyiratban kell elhelyezni és megőrizni a készítés időpontjával, valamint a készítőjének aláírásával ellátva.
3. A Képviselő-testületi hatáskörbe tartozó kérdésekben ki kell kérni a Képviselő-testület döntését.
4. Az összefoglaló táblázatot az aktuálisan megbízott településtervező részére is el kell juttatni annak érdekében, hogy az érintett munkarészek javításra kerüljenek. A településtervező a javítás módjáról tételesen írásos tervezői választ készít, melyet az ügyirathoz kell iktatni és abban kell megőrizni.

**10. §**

(1) Az el nem fogadott javaslatok, vélemények indokolása, a dokumentálásuk, nyilvántartásuk során:

a) A partnerségi véleményezés bevonási és véleményezési szakaszokban beérkezett javaslatokat a Főépítész szakmailag értékeli és döntésre előkészíti a Képviselő-testület/Bizottság számára,

b) A Főépítész megindokolja írásban a beérkezett, de elfogadásra nem javasolt véleményeket,

c) Az indokolásban külön kell választani a jogszabályon alapuló véleményeket a szakmai javaslatoktól,

d) A szakmai előterjesztés alapján a döntéshozásra jogosult által meghozott döntést, a Főépítész a véleményezési szakasz lezárásához kötelezően felhasználja, és

e) A döntést és az írásban beérkezett, de el nem fogadott véleményeket, az ügyiratban kell elhelyezni és megőrizni.

(2) Az észrevételt, véleményt tevőnek - tértivevényes úton - meg kell küldeni az el nem fogadott javaslatot és annak indokolását.

**11. §.**

1. A Partnerek által adott javaslatok, vélemények határideje:

a) Ha van lakossági fórum, azt megelőzően legalább 8 nappal az elkészült tervezetet az 12. §-ban foglaltak szerint közzé kell tenni, vagy

b) Lakossági fórum hiányában az Önkormányzat hivatalos honlapján a hirdetményt az elkészült fejlesztéseket megalapozó dokumentumok tervezeteivel együtt közzé kell tenni.

(2) A közzétételt követően véleményezésre legalább az alábbi időtartamot kell biztosítani:

a) teljes eljárás esetén:

aa) előzetes tájékoztatási szakasznál: 21 nap

ab) véleményezési szakaszánál: 30 nap

b) egyszerűsített eljárás véleményezési szakaszánál: 15 nap

c) tárgyalásos eljárásnál: 8 nap

d) állami főépítészi eljárásnál: 8 nap

e) kézikönyv készítése esetén: 15 nap vagy

f) településképi rendelet elfogadása esetén: 8 nap.

**12. §**

(1) A fejlesztéseket megalapozó dokumentumokat, illetve azok módosítását közzé kell tenni:

a) az Önkormányzat hivatalos honlapján hirdetményben, és

b) a Görbeházai Polgármesteri Hivatal hirdető tábláján nyomtatásban.

1. A közzétételhez rövid, közérthető összefoglalót kell csatolni az érdekeltek számára.

**13. §**

Ez a rendelet 2017. április 1-jén lép hatályba.

Giricz Béla Lászlóné Dr. Juhász Péter

polgármester jegyző

Záradék:

A rendeletet kihirdettem:

Görbeháza, 2017. március 31.

Dr. Juhász Péter

jegyző

*1. melléklet a 14/2017.(III.31.) önkormányzati rendelethez*

**A Partnerek tájékoztatásának módjáról, a véleményezés szakaszairól és eszközeiről szóló összefoglaló adatok egyeztetési eljárás típusai szerint**

**1. TELEPÜLÉSKÉPI ARCULATI KÉZIKÖNYV, TELEPÜLÉSKÉPI RENDELET**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen történő megjelenítés** | Igen | Igen | Igen | Igen |
| **4.** | **Honlapon történő megjelenítés** | Igen | Igen | Igen | Igen |
| **5.** | **Helyi lapban történő megjelenítés** | Igen | Igen | Igen | Igen |
| **6.** | **Lakossági Fórumon történő megjelenítés** | Igen | Igen | Igen | Igen |

**2.TELEPÜLÉSFEJLESZTÉSI KONCEPCIÓ, INTEGRÁLT TELEPÜLÉSFEJLESZTÉSI STRATÉGIA**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen**  **történő megjelenítés** | Igen | Nem | Igen | Igen |
| **4.** | **Honlapon történő megjelenítés** | Igen | Nem | Igen | Igen |
| **5.** | **Helyi lapban történő megjelenítés** | Igen | Nem | Igen | Nem |
| **6.** | **Lakossági Fórumon történő megjelenítés** | Igen | Nem | Igen | Nem |

**3.TELEPÜLÉSRENDEZÉSI ESZKÖZ – TELJES ELJÁRÁS**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen történő megjelenítés** | Igen | Nem | Igen | Igen |
| **4.** | **Honlapon történő megjelenítés** | Igen | Nem | Igen | Igen |
| **5.** | **Helyi lapban történő megjelenítés** | Igen | Nem | Igen | Nem |
| **6.** | **Lakossági Fórumon történő megjelenítés** | Igen | Nem | Igen | Nem |

**4. TELEPÜLÉSRENDEZÉSI ESZKÖZ MÓDOSÍTÁSA – EGYSZERŰSÍTETT ELJÁRÁS**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen történő megjelenítés** |  |  |  | Igen |
| **4.** | **Honlapon történő megjelenítés** |  |  |  | Igen |
| **5.** | **Helyi lapban történő megjelenítés** |  |  |  | Igen |
| **6.** | **Lakossági Fórumon történő megjelenítés** |  |  |  | Igen |

**5.TELEPÜLÉSRENDEZÉSI ESZKÖZ MÓDOSÍTÁSA – ÁLLAMI FŐÉPÍTÉSZI ELJÁRÁS**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen történő megjelenítés** |  |  |  | Igen |
| **4.** | **Honlapon történő megjelenítés** |  |  |  | Igen |
| **5.** | **Helyi lapban történő megjelenítés** |  |  |  | Nem |
| **6.** | **Lakossági Fórumon történő megjelenítés** |  |  |  | Nem |

**6. TELEPÜLÉSRENDEZÉSI ESZKÖZ MÓDOSÍTÁSA – TÁRGYALÁSOS ELJÁRÁS**

|  |  |  |  |  |  |
| --- | --- | --- | --- | --- | --- |
|  | **A** | **B** | | **C** | |
| **1.** | **Véleményezés szakaszai** | **Társadalmi bevonási** | | **Társadalmi véleményezési** | |
| **Előzetes tájékoztatás** | | **Munkaközi tájékoztatás** | |
| **2.** | **Készítési mód** | **Új készítés** | **Módosítás** | **Új készítés** | **Módosítás** |
| **3.** | **Hirdetőfelületen történő megjelenítés** |  |  |  | Igen |
| **4.** | **Honlapon történő megjelenítés** |  |  |  | Igen |
| **5.** | **Helyi lapban történő megjelenítés** |  |  |  | Igen\* |
| **6.** | **Lakossági Fórumon történő megjelenítés** |  |  |  | Igen\* |

*\*: Kivéve a Kormány által rendeletben kihirdetett vészhelyzet esetén, ekkor csak a hirdető felületen és a honlapon való megjelenítés a kötelező.*